stanford-oval/wikipedia huggingface dataset:
להיות איתה
הצלחה מחוץ לישראל

באפריל 2016 הסדרה נמכרה לערוץ 4 הבריטי והחל מ-23 באוגוסט 2016 הסדרה משודרת, בשם "היפה והאופה" (מאנגלית: Beauty and the Baker). הסדרה משודרת עם פרקיה המקוריים בעברית בצירוף כתוביות באנגלית.
ב-20 ביוני 2017 דווח כי הסדרה נמכרה לאמזון וכי תשודר במעל 200 מדינות ברחבי העולם בגרסתה המקורית בצירוף כתוביות שונות. בשנת 2018 עלתה בנטפליקס ישראל. ובשנת 2020 ירדה הסדרה משירות נטפליקס.
בחודש מאי 2019 אושר לסדרה פיילוט לרימייק אמריקאי עבור רשת הברודקאסט האמריקאית ABC. בינואר 2020, הושק הרימייק האמריקאי במסיבת עיתונאים בארצות הברית, שם נחשף גם הטריילר הרשמי. את הגרסה האמריקאית, שעלתה ב-ABC ב-13 באפריל 2020 ברצועת הפריים טיים וזכתה לביקורות טובות והד תקשורתי, ביים דייוויד פרנקל ("השטן לובשת פראדה") והיא הופקה על ידי יוניברסל טלוויז'ן, ABC Studios ו-Keshet Studios. המפיקים האחראים מטעם קשת הם אבי ניר, אלון שטרוזמן, רייצ'ל קפלן ופיטר טרגוט. במאי 2020, "להיות איתה" בגרסת ABC נמכרה לפלטפורמת הסטרימינג האוסטרלית Stan, ובגרסתה הישראלית לערוץ Planet TV הסלובני.
לצד ארצות הברית, נמכרה הסדרה להפקת רימייקים ביוון, הולנד, רוסיה, הודו וברזיל. בהולנד, שודרה ברימייק הולנדי ב-NET5; ברוסיה, שודרה ברימייק רוסי בקיץ 2019 בערוץ CTC; בהודו, נמצאת בהפקה עבור פלטפורמת VIU.
שידור

פרק הבכורה של הסדרה שודר ב-25 בנובמבר 2013 וזכה ל-22.5% אחוזי רייטינג בערוץ 2 של הזכיינית "קשת". פרק הסיום שודר ב-1 בפברואר 2014 וזכה ל-30.9% אחוזי רייטינג. העונה כללה 10 פרקים וממוצע של 30.4% אחוזי רייטינג.
הפרק הפותח בעונה השנייה זכה לנתון נמוך יחסית של 21.4%, והפרק הסוגר זכה לנתון נמוך יחסית גם כן, 26.2%. ממוצע הצפייה בעונה עמד על 21.6%.
| עונה | פרקים | פרק ראשון> תאריך | פרק ראשון> רייטינג | פרק אחרון> תאריך | פרק אחרון> רייטינג | ממוצע רייטינג |
| --- | --- | --- | --- | --- | --- | --- |
| 1 | 10 | 25 בנובמבר 2013 | 22.5% | 1 בפברואר 2014 | 30.9% | 30.4% |
| 2 | 10 | 9 במאי 2017 | 21.4% | 11 ביולי 2017 | 26.2% | 21.6% |
| 3 | 4 | 12 באוקטובר 2021 | 20.7% | 3 בנובמבר 2021 | 20.7% | 18.3% |
פרסים ומועמדויות

בפרסי האקדמיה הישראלית לטלוויזיה אשר מוגש מטעם האקדמיה הישראלית לקולנוע וטלוויזיה, השחקנים אביב אלוש והילה סעדה, היו מועמדים בתור השחקן הטוב ביותר בסדרת דרמה - דרמה יומית, ושחקנית משנה בסדרה קומית, בהתאמה, בטקסים שנערכו ב-2017 וב-2021, בהתאמה.
הערות שוליים

↑  ערן סויסה, סימן טוב: תוספת מפתיעה ל"להיות איתה", באתר ישראל היום, 5 ביוני 2018
↑  ליעד בן צור, ‏אסי עזר על סט הצילומים של "להיות איתה" האמריקאי, באתר מעריב אונליין, 26 במרץ 2019
↑  ערן סויסה, מדוע הופסקו הליהוקים של "להיות איתה"?, באתר ישראל היום, 31 באוקטובר 2019
↑  דניאל שירין, אסי עזר חושף: תלות, גמילה והתקפי חרדה, באתר ישראל היום, 5 בספטמבר 2019
↑  ערן סויסה, עמוס ונועה - הסוף?, באתר ישראל היום, 12 בינואר 2020
↑  אסי עזר מספר מה יהיה בהמשך של "להיות איתה"
↑  ערן סויסה, מוכנים? "להיות איתה" חוזרת, באתר ישראל היום, 6 באוקטובר 2020
↑  איתי שטרן, ערוץ 4 הבריטי קנה את הסדרות "להיות איתה" ו"ג'וני ואבירי הגליל", באתר הארץ, 16 באפריל 2016
↑  הסדרה "להיות איתה" נמכרה לאמזון העולמית, באתר nrg‏, 20 ביוני 2017
↑  צפו: הסדרה "להיות איתה" בגרסה מפתיעה - mako, נבדק ב-2019-10-12
↑  להיות גם איתה: רשת ABC תפיק גירסה אמריקאית ל"להיות איתה", באתר ‏מאקו‏, 18 באוקטובר 2018
↑  רשמית: "להיות איתה" של אסי עזר תשודר ברשת ABC, באתר ynet, 12 במאי 2019
↑  אייס, להיות איתה בחו"ל: איך נראית הגרסה האמריקאית לרותם סלע?, באתר אייס, 9 בינואר 2020
↑  "היפה והאופה": משחזר את הקסם של "להיות איתה", באתר ynet, 14 באפריל 2020
↑  עם הפנים לחו"ל, באתר ‏מאקו‏, 9 בינואר 2020
↑  דוד אברהם‏, רייטינג יומי: עשרים ואהבה, עשרים ואכזבה, באתר וואלה, 26 בנובמבר 2013
1 2  דוד אברהם‏, רייטינג סופ"ש: להיות או לחדול, באתר וואלה, 2 בפברואר 2014
1 2  דוד אברהם‏, שנת 2014 ברייטינג: ערוץ 2 נחלש, ערוץ 10 מתחזק, באתר וואלה, 24 בדצמבר 2014
↑  נועה פרייס‏, רייטינג יומי: מהדורת מבט האחרונה עם 5.4%, באתר וואלה, 10 במאי 2017
↑  נועה פרייס‏, רייטינג יומי: שוב זורחת הקשת, באתר וואלה, 12 ביולי 2017
↑  ‏, ‏מי יהיו נועה ועמוס האמריקאים? "להיות איתה" של "קשת" תופק בגרסה אמריקאית לרשת ABC, באתר מעריב אונליין, 18 באוקטובר 2018
| 0 | 1 | 2 |
| --- | --- | --- |
| הקודם: 2016: תאג"ד 2020:תאג"ד 2 | פרסי נבחרי השנה של פרוגי - סדרת הדרמה של השנה  2017: להיות איתה 2021: להיות איתה 3 | הבא: 2018: יש לה את זה 2022: פאודה 4 |
The Beatles (אלבום)

The Beatles (הביטלס), הידוע גם בשם The White Album (האלבום הלבן), הוא אלבום האולפן העשירי של להקת הרוק האנגלית הביטלס, ויצא לאור בתאריך ה-22 בנובמבר 1968. האלבום הוא אלבום כפול והארוך ביותר שהלהקה יצרה. הכריכה שלו לבנה לגמרי בלי גרפיקה מלבד שם הלהקה המוטבע עליה, ומספר סידורי בן 8 ספרות שהיה ייחודי לכל תקליט של האלבום. הבחירה בעיצוב זה היה מיועד לניגודיות ישירה לכריכות אלבומיהם הקודמים "Sgt. Pepper's Lonely Hearts Club Band" ו-"Magical Mystery Tour" המאופיינים בעיצובים עמוסים וצבעוניים מאוד. העובדה ששם האלבום היה שם הלהקה בלבד, גרם באופן טבעי להידבקות השם ״האלבום הלבן״ ("The White Album") בו. אף על פי שלא יצאו סינגלים מהאלבום בבריטניה ובארצות הברית, השירים "Hey Jude" ו-"Revolution" מקורם בסשנים של הקלטות האלבום, והונפקו על סינגל באוגוסט 1968.
רוב השירים באלבום נכתבו על ידי חברי הלהקה במרץ ובאפריל 1968 במהלך קורסי מדיטציה טרנסצנדנטלית שעברו חברי הלהקה בהודו. הלהקה חזרה לאולפני EMI בלונדון בסוף חודש מאי של אותה שנה כדי להתחיל בהקלטות שנמשכו עד אמצע אוקטובר. במהלך פגישות אלו, פרצו ויכוחים בין ארבעת חברי הלהקה על ההבדלים האומנותיים. יסוד מחלוקת נוסף היה הנוכחות המתמדת של החברה החדשה של ג'ון לנון, יוקו אונו, שנוכחותה באולפן הפרה את מדיניות הביטלס שבנות זוג לא ינכחו במהלך ההקלטות. לאחר סדרת בעיות, כולל עזיבתו הפתאומית של המפיק ג'ורג' מרטין, התפטרותו הפתאומית של ג'ף אמריק ועזיבת רינגו סטאר את הלהקה לזמן קצר באוגוסט. אותם מתחים נמשכו גם בשנה שלאחר מכן, מה שהובילו לבסוף לפירוק הלהקה בשנת 1970.
בזמן שחרור האלבום, הביטלס קיבלו ביקורות חיוביות ממרבית מבקרי המוזיקה, אך פרשנים אחרים מצאו את שיריהם הסאטיריים ולא פוליטיים באקלים הפוליטי והחברתי הסוער של 1968. במהלך ההקלטות, חברי הלהקה ומפיקם ג'ורג' מרטין התווכחו רבות על אורך האלבום. חברי הלהקה רצו להכניס לאלבום מספר רב של שירים, ומרטין ניסה לשכנעם לקצר את האלבום כך שיצא כאלבום רגיל ולא כפול. לבסוף נכנע מרטין והאלבום יצא באורכו המלא – שעה ו-33 דקות. אף על פי כן, הביטלס הגיעו למקום הראשון במצעדים בבריטניה ובארצות הברית, ומאז הוגדר על ידי כמה מהמבקרים כאחד האלבומים הגדולים ביותר בכל הזמנים.
בשנת 2003 דורג האלבום במקום 10 על ידי המגזין רולינג סטון ברשימת 500 האלבומים הגדולים בכל הזמנים.
לאלבום הייתה במקור עטיפה אחרת שלא יצאה לפועל. עיצוב העטיפה המקורי שימש בסופו של דבר, תריסר שנים מאוחר יותר, לאלבום The Beatles' Ballads (בלדות הביטלס).
הוצאות נוספות

האלבום ראה אור גם על גבי סלילי רשמקול, אך האריזה לא כללה את הכריכה הלבנה. בגרסאות של קלטת שמע וקלטת שמונה רצועות (שהופצו בתחילת 1969) גרפיקת העטיפה הייתה בעלת ניגודיות גבוהה בשחור ולבן (ללא אפור) ועם צילומי ארבעת חברי הלהקה שצילם ג'ון קלי. קלטות אלו היו בתוך כריכות קרטון חיצוניות שחורות עם תבליט המילים הביטלס וכן מתאר של תפוח בהדפס זהב. סדר השירים בגרסת הקלטת שונה מהאלבום, על מנת להשוות את אורך צדדי הקלטת.
לרגל חגיגות העשור לאלבום, בשנים 1978 ושנת 1979, EMI הוציאה מחדש את האלבום בהדפסה על ויניל לבן במהדורה מוגבלת במספר מדינות.
האלבום הוצא מחדש, יחד עם שאר קטלוג הביטלס, בתקליטור בשנת 1987. כמו הדפסות הוויניל המקוריות, גם עותקי התקליטור הללו כללו מספרים מוטבעים בנפרד על הכריכה הקדמית של האלבום (על כריכת החוברת של הדיסק הראשון).
האלבום ראה אור שוב בתקליטור בשנת 1998, כחלק מאירועי יום השנה ה-30 ל-EMI.
בשנת 2009, האלבום הופק שוב במהדורה מחודשת.
מהדורת רמיקס ומורחבת של האלבום יצאה ב-2018 כדי לחגוג 50 שנה להוצאתו.
רשימת השירים

כל השירים נכתבו על ידי לנון ומקרטני, אלא אם צוין אחרת.
צד ראשון
Back in the U.S.S.R‏ (2:43)
Dear Prudence‏ (3:56)
Glass Onion‏ (2:17)
Ob-La-Di, Ob-La-Da‏ (3:08)
Wild Honey Pie‏ (0:53)
The Continuing Story of Bungalow Bill‏ (3:14)
While My Guitar Gently Weeps (האריסון) (4:45)
Happiness Is a Warm Gun‏ (2:43)
צד שני
Martha My Dear‏ (2:28)
I'm So Tired‏ (2:03)
Blackbird‏ (2:18)
Piggies (האריסון) (2:04)
Rocky Raccoon‏ (3:32)
Don't Pass Me By (סטאר) (3:50)
Why Don't We Do It in the Road?‏ (1:41)
I Will‏ (1:46)
Julia‏ (2:54)
צד שלישי
Birthday‏ (2:42)
Yer Blues‏ (4:01)
Mother Nature's Son‏ (2:48)
Everybody's Got Something to Hide Except Me and My Monkey‏ (2:24)
Sexy Sadie‏ (3:15)
Helter Skelter‏ (4:29)
Long, Long, Long (האריסון) (3:04)
צד רביעי
Revolution 1‏ (4:15)
Honey Pie‏ (2:41)
Savoy Truffle (האריסון) (2:54)
Cry Baby Cry‏ (3:01)
Revolution 9‏ (8:22)
Good Night‏ (3:11)
יעקב חגואל

יעקב חגואל (נולד ב-19 בפברואר 1971, כ"ד בשבט ה'תשל"א) הוא יו"ר ההסתדרות הציונית העולמית. כיהן כסגן יו"ר ההנהלה הציונית וראש המחלקה לישראל ולמאבק באנטישמיות עד לשנת 2020. שימש כיו"ר הסוכנות היהודית בפועל בין השנים 2021-2022.
ביוגרפיה

יעקב חגואל נולד בתל אביב להורים ילידי ישראל, צד האב ממוצא יווני וטורקי והאם ממוצא פולני. הוא גדל בערד. עם סיום לימודיו, התנדב לשנת שירות באופקים. בסוף שנת השירות השתתף במסע לפולין. את שירותו הצבאי עשה בגרעין נח"ל. בתום השירות הסדיר שובץ לכוחות המילואים באוגדת עזה.
לאחר שהשתחרר מצה"ל חזר בתשובה.
בהיותו ילד, הצטרף לשורות תנועת הנוער בית"ר שם שימש כחניך, מדריך ומנהל קורסי ההדרכה והמנהיגות של התנועה. לימים נבחר לכהן כמנכ"ל תנועת בית"ר העולמית. היה יו"ר הליכוד העולמי ומשמש כנציגה במוסדות הלאומיים. במקביל לתפקידיו, כיהן כיו"ר מועצת תנועות הנוער הציוניות העולמיות. במסגרת תפקידו מכהן כחבר ההנהלה של הסוכנות היהודית, יו"ר עמית בצוות המשימה למאבק באנטישמיות של חבר הנאמנים בסוכנות, חבר דירקטוריון בקרן היסוד, חבר המועצה להנצחת זכרו של בנימין זאב הרצל והמועצה להנצחת זכרו של זאב ז'בוטינסקי, במשרד ראש הממשלה וחָבר בחֶבר הנאמנים של אוניברסיטת אריאל. חגואל מכהן גם כחבר מועצת יד ושם, חבר במועצה הארצית לתכנון ולבנייה וחבר בוועדת המשנה לנושאים תכנוניים עקרוניים (ולנת"ע). הוא מכהן כאמור כנציג הליכוד העולמי במוסדות הלאומיים.
חגואל סיים תואר ראשון (LL.B.) במשפטים בשנת 2011.
ביוגרפיה > בהסתדרות הציונית העולמית

בשנת תשע"א 2010, נבחר לתפקיד ראש המחלקה לפעילות בישראל ולמאבק באנטישמיות בהסתדרות הציונית העולמית, בקונגרס הציוני הל"ו. במסגרת תפקידו, ניהל חגואל מאבקים, הרצאות וכנסים בכדי להביא את המאבק באנטישמיות אל סדר היום הציבורי. חגואל הקים את מרכז התקשורת למאבק באנטישמיות והוביל לתודעה ציבורית רחבה ולשיח ציבורי עולמי על התופעה.
חגואל הגה ויזם את חידון הציונות והמורשת למשפחות. במסגרת תפקידו, היה אמון גם על המועצה הציונית בישראל, על הוצאת ספרים "ביאליק", על הארכיון הציוני המרכזי ועל ארכיון הסרטים היהודיים ע"ש סטיבן שפילברג. בשנת 2017, יזם והוביל את התיקון לחוק בנימין זאב הרצל בכנסת, לפיו תשתתף המדינה במימון הפעילות השוטפת של מוזיאון הרצל ומרכז הרצל ובאחזקתם השוטפת.
בין השנים 2015 ל־2020 כיהן כסגן ומ"מ יו"ר ההסתדרות הציונית העולמית.
ב-22 באוקטובר 2020, במסגרת הקונגרס הציוני הל"ח, נבחר חגואל לכהן כיו"ר ההסתדרות הציונית העולמית - יו"ר ההנהלה הציונית.
במסגרת תפקידו, בשיאה של מלחמת חרבות ברזל, הוביל יחד עם ההנהלה הציונית, עשרות מיזמים בינלאומיים לתמיכה במדינת ישראל, בחיילי צה"ל, בתושבים המפונים ובזינוק האדיר באנטישמיות בעולמית. חגואל קידם החלטת ממשלה על הכרה בנרצחים בחו"ל על רקע אנטישמי, המכירה בחובה המוסרית, להנציח את נפגעי פעולות האיבה שאינם בעלי אזרחות ישראלית, אך נרצחו בשל יהדותם.
ביוגרפיה > הסוכנות היהודית

בכ"ח בתמוז ה'תשפ"א, 7 ביולי 2021, נבחר חגואל על ידי הנהלת הסוכנות היהודית לכהן כיו"ר בפועל של הסוכנות היהודית. את המינוי קיבל עם סיום תפקידו של יצחק הרצוג כיו"ר וכניסתו לתפקיד נשיא מדינת ישראל. חגואל כיהן בתפקיד זה עד כניסתו של דורון אלמוג לתפקיד ב-21 באוגוסט 2022.
חיים אישיים

חגואל מתגורר בנתניה. נשוי לתחיה, אב לארבעה וסבא לשני נכדים.
הערות שוליים

↑  עפרה לקס, עניין אישי, באתר ערוץ 7, 26 באפריל 2012
↑  יורי ילון, מחליף זמני להרצוג: יעקב חגואל מונה ליו״ר הסוכנות היהודית, באתר ישראל היום, 30 ביוני 2021
יעקב חגואל מקבל את פניו של נשיא יוון פרוקופיס פבלופולוס בהר הרצל, מרץ 2016
יעקב חגואל בפגישה עם נשיא הרפובליקה של קונגו פליקס צ'יסקדי אוקטובר 2021
נבלע

| --- | --- |

 בימוי:  קרטר סמית' (אנ')
 הופק בידי:  נואה לונג רוס או'קונור
 תסריט:  קרטר סמית'
 עריכה:  אריק נאגי
 שחקנים ראשיים:  קופר קוץ' ג'נה מאלון מארק פאטון (אנ') חוסה קולון
 מוזיקה:  כריסטופר בר
 צילום:  אלכסנדר וולף לואיס
 מדינה:  ארצות הברית ארצות הברית
 חברת הפקה:  אול דה בד בויז לירוי חברת סרטי ויצ'קראפט
 חברה מפיצה:  סרטי מומנטום
 הקרנת בכורה:  15 ביולי 2022 (פנטזיה) 14 בפברואר 2023 (ארצות הברית)
 משך הקרנה:  93 דקות
 שפת הסרט:  אנגלית
 סוגה:  אימה • סלאשר
 דף הסרט ב־IMDb
"נבלע" (באנגלית: Swallowed) הוא סרט אימה להט"בי אמריקאי שנכתב ובוים על ידי קרטר סמית' (אנ'). בסרט מככבים קופר קוץ', חוסה קולון, ג'נה מאלון ומארק פאטון (אנ'). הוא עוקב אחר שני חברים שבלילה האחרון שלהם בחוץ, בסופו של דבר מבריחים סמים באמצעות בליעת השקיות; תפנית שלצערם מסבכת אותם.
הסרט הוקרן בבכורה בפסטיבל הסרטים הבין-לאומי פנטזיה 2022, ויצא לאקרנים בארצות הברית ב-14 בפברואר 2023.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| קופר קוץ' | בנג'מין |  |
| חוסה קולון | דום |  |
| ג'נה מאלון | אליס |  |
| מארק פאטון (אנ') | ריץ' |  |
| רו פאצ'קו | ‏ | קצין משמר ההגבול |
| מייקל קרטיס | רנדי רדנק |  |
| ג'ונתן ספנס | ת'י סברביה |  |
| האנה ברי | די |  |
הפקה

הסופר-במאי קרטר סמית' רצה ליצור סרט דל תקציב הדומה לסרט הביכורים שלו, "חורבות" (2008). במהלך תכנון התסריט, סמית' ייעד את התפקיד של ריץ' עבור מארק פאטון, ואילו שותפתו לסרט הביכורים שלו, ג'נה מאלון, הייתה הבחירה הראשונה שחשב עליו בתפקיד אליס. בנוסף, חוסה קולון לוהק לאחר שכיכב בעבר בסדרת צילומים עבור הבאנר All the Dead Boys של סמית', המתמקד בגייז, בעוד קופר קוץ' לוהק על ידי סמית' מיד לאחר שצפה בקלטת האודישן שלו.
הצילומים אירעו במיין, שם התגורר קרטר בעבר; הבקתה בסרט נבנתה על ידי אביו.
הפצה

"נבלע" הוקרן בבכורה בפסטיבל הסרטים הבין-לאומי פנטזיה במונטריאול ב-15 ביולי 2022. הוא גם הוקרן בפסטיבל פנטסטיק באוסטין, טקסס, ובפרייט-פסט ב-23–28 בספטמבר וב-28 באוקטובר באותה שנה, בהתאמה. בינואר 2023, חברת סרטי מומנטום רכשה את זכויות ההפצה באמריקה הצפונית, והוציאה את הסרט בווידאו על פי דרישה וקמעונאים דיגיטליים אחרים ב-14 בפברואר 2023.
באתר Rotten Tomatoes קיבל הסרט ציון של 83% על בסיס 46 ביקורות בסך הכול.
הערות שוליים

↑  נבלע, באתר TLVFest
1 2 3  Swallowed, 2023-02-14, נבדק ב-2023-10-11
↑  Matthew Mahler, Exclusive: Swallowed Director and Stars on Their Intense New Thriller, MovieWeb, ‏2023-02-14 (באנגלית)
1 2  Exclusive Interview: filmmaker Carter Smith on his queer horror Swallowed “I wanted to put the male body front & centre”, The Queer Review, ‏2023-02-14 (באנגלית אמריקאית)
↑  "Swallowed"
↑  "Swallowed". Fantastic Fest., 2022.fantasticfest.com
↑  SWALLOWED, frightfest.nuwebgroup.com (באנגלית)
↑  Mia Galuppo, Momentum Pictures Lands Queer Indie Horror ‘Swallowed’, The Hollywood Reporter, ‏2023-01-17
↑  Swallowed - Rotten Tomatoes, www.rottentomatoes.com, ‏2023-02-14 (באנגלית)
פרס שיף

| --- | --- |
 תיאור:  פרס ישראלי לאמנות פיגורטיבית-ריאליסטית
 מדינה:  ישראל 
 הגוף המעניק:  מוזיאון תל אביב לאמנות 
 תקופת הפרס:  2008–הווה (כ־17 שנים) 
 נקרא על שם:  חיים שיף 
 
פרס שיף הוא פרס המוענק לאמן ישראלי העוסק באמנות ריאליסטית ופיגורטיבית. את הענקת הפרס יזם דובי שיף, והוא מוענק לזכר אביו חיים שיף, מלונאי ואספן אמנות מאז 2008.
הפרס כולל מענק של 10,000 דולר ותערוכה במוזיאון תל אביב לאמנות. עבודת אמנות של הזוכה בפרס נתרמת לאוסף המוזיאון.
ב-2019 נערכה במוזיאון תל אביב תערוכת העשור לציון פרס שיף, שכללה 120 ציורים של האמנים הישראלים זוכי הפרס ב-10 השנים הראשונות להווסדו.
רשימת הזוכים בפרס

2008 - אמנון דוד ער
2009 - מאיה זר
2010 - ערן רשף
2011 - אורית אקטע-הילדסהיים
2012 - אלדר פרבר וסיגל צברי
2013 - דוד ניפו
2014 - ליאוניד בלקלב
2015 - עופר רותם
2016 - פאטמה שנאן
2017 - מתן בן כנען
2018 - סמאח שחאדה
2019 - טיגיסט יוסף רון
2020 - ישראל דרור חמד
2021 - שירה זלוור
2022 - רוני טהרלב
2023 - נטע ליבר שפר
2024 - יוסי מרק
דוד ג'ורג'יו מנדס

| --- | --- |
מנדס, 2014
מנדס, 2014
 לידה:  11 בפברואר 1937 רומא, ממלכת איטליה 
 פטירה:  מרץ 2025 (בגיל 88)
 ענף מדעי:  רפואה, אורתופדיה
 מקום מגורים:  חיפה 
 מקום לימודים:  האוניברסיטה העברית בירושלים 
 www.mendes-david.co.il
 תרומות עיקריות
 מחקרים בתחום האורתופדיה, יישומים בחומרים מתקדמים
 
דוד ג'ורג'יו מֶנדֶס נשיא (באנגלית: David Giorgio Mendes Nassi;‏ 11 בפברואר 1937 – מרץ 2025) היה רופא ומנתח ישראלי שהתמחה בכירורגיה אורתופדית.
מנדס ניהל את המחלקה לכירורגיה אורתופדית והמרכז לשתילת מפרקים במרכז הרפואי בני ציון (רוטשילד) בחיפה. הוא היה חבר הסגל האקדמי בטכניון, יזם וניהל את הכנסים הבינלאומיים השנתיים לכירורגיה אורתופדית בחיפה. יישם שיטות ומערכות מתקדמות בתחום החלפת מפרקים, במיוחד מפרקי הירכיים והברכיים, במשתלים המלאכותיים.
ביוגרפיה

דוד מנדס נולד ברומא למשפחת רופאים. סבו פרופסור גוידו אהרון מנדס ניהל את בית החולים של הצלב האדום ברומא. בצל השינויים הפוליטיים וחוקי האפליה נגד יהודים באיטליה עקרה המשפחה בשנת 1939 לשווייץ, שם המתינה לאשרות הבריטיות לכניסה לישראל. האשרות הושגו בעזרתו הישירה של האפיפיור פיוס ה-12 שהיה ידידו של פרופסור גוידו מנדס.
המשפחה עלתה לישראל והתיישבה בגדרה. אביו ד"ר מאור מנדס, וסבו היו ממובילי הטיפול במחלת השחפת ומיגורה. בתקופת מלחמת העצמאות עברה המשפחה לרמת גן שם סיים מנדס את לימודיו התיכוניים בבית הספר אהל שם.
באותה התקופה התאמן בסיוף אצל המאמנים מאזיי ונובל וזכה באליפות ישראל משנת 1955 עד 1963.
בשנת 1955 לאחר שסיים קורס קציני תותחנים החל את לימודיו בבית הספר לרפואה של האוניברסיטה העברית בירושלים במסגרת העתודה האקדמית. הוא התחתן עם חברת ילדותו, נילי שמואלי, והחל לעבוד במחלקה האורתופדית בניהולו של פרופסור ארנסט ספירא ולאחר מכן כרופא בגדוד 52 של חיל השריון.
ביוגרפיה > תחילת דרכו כרופא

ב-1965 עבר עם משפחתו לניו-יורק כדי להתמחות בכירורגיה אורתופדית בביה"ח האוניברסיטאי מאונט סיני ובביה"ח ע"ש אלברט איינשטיין במחלקתו של פרופסור ארתור הלפט (Helfet). בסיום התמחותו השתלם אצל פרופסור פיליפ וילסון (Wilson) בביה"ח Special Surgery של אוניברסיטת קורנל, בהתמחות בניתוחי משתלי מפרקים מלאכותיים. משם עבר לבית החולים "לנוקס היל", שם הקים את מרפאת ניתוחי הירך.
הדריך והרצה כפרופסור בביה"ח אלברט איינשטיין בברונקס, בבית הספר לרפואה מאונט סיני בקווינס ובביה"ח אלמהרסט ובבית החולים לילדים בברוקלין. במלחמת ששת הימים ובמלחמת יום כיפור הגיע לישראל כדי ליטול חלק במלחמות במסגרת חיל הרפואה.
ב־1975 חזר לישראל לניהול המחלקה לכירורגיה אורתופדית בביה"ח רוטשילד - בני ציון עם אשתו ושני ילדיו עידו ושרון. בנו יוני נולד בחיפה.
ביוגרפיה > רפואה, מחקר והוראה

דוד מנדס ניהל את המחלקה לכירורגיה אורתופדית עד לפרישתו בשנת 2002. המחלקה נתנה שירות קהילתי אורתופדי ומגוון ניתוחים חדישים למבוגרים, לגיל הגדילה ויילודים, לנפגעי גפיים בתאונות ובספורט ולקטועים, בעיקר כטיפול במחלות הארתריטיס ראומטיזם ושחיקת סחוס של מפרקי הירך והברך.
בשנת 1980 הקים פרופ' מנדס את המרכז לשתילת מפרקים, שזכה לתמיכתם של שר הבריאות אליעזר שוסטק ומנהל בית החולים דב גולן. המרכז היה פרויקט שאפתני לטיפול בחולים ולמחקר ופיתוח של משתלים מלאכותיים עם חומרים מתקדמים והוכרז על ידי שרת הבריאות שושנה ארבלי-אלמוזלינו כמרכז ארצי.
במשך 15 שנים יזם וניהל את הכנסים האורתופדים הבינלאומיים השנתיים של המרכז לשתילת מפרקים. לכנסים הוזמנו טובי המרצים האורתופדים, מדענים ותעשיינים מתחום המכשור הרפואי מרחבי העולם.
ביוגרפיה > פעילות מקצועית ואקדמאית

במהלך 37 שנות פעילות פרסם כמאה וחמישים מאמרים, תצוגות וסרטים מדעיים. חקר את השימוש במגוון סוגי אנרגיה לעידוד של בניית עצם ואיחוי שברים. יצר פיתוחים חדשניים של משתלי מפרקים, חומרים ביו רפואיים, מכשור אורתופדי וטכניקות כירורגיות. כתוצאה מפעילות זו יצר ורשם פטנטים בינלאומיים.
במסגרת הקלינית במחלקתו יזם לראשונה את ניתוחי החלפת מפרק הברך במשתל מלאכותי, טכנולוגיה שהביא מארצות הברית, ושדרג את ניתוחי מפרק הירך עם תשלובת של חלקים מפרקיים קרמים שפותחו בגרמניה בשילוב עם סגסוגת מטיטניום שפותחה בצרפת. חלקים אלו שיפרו בצורה מרשימה את תוצאות הניתוח והאריכו משמעותית את חיי המושתל.
במסגרת המחלקה והמרכז לשתילת מפרקים יצר שיתוף פעולה פורה עם מדעני הטכניון והאוניברסיטה העברית בירושלים, ועם תעשיות עתירות ידע כרפאל, התעשייה האווירית ולהבי ישקר בפיתוח משתלים וחלקי חילוף למפרקים ורצועות, ועם אלסינט ואלביט בנושאי הדמיה ממוחשבת ותהודה מגנטית.
בשיתוף עם צוותים בינלאומיים במימון קרן גרמניה-ישראל ניהל נושאי מחקר של החלפת רצועות מפרקים ברצועות סינתטיות, ובשיתוף של תעשייה בריטית פיתח ויישם תחליף של פיקת ברך מלאכותית.
פרופ' מנדס נפטר במרץ 2025. הותיר אחריו אישה, רותי באר.
ביוגרפיה > ממאמריו ומחקריו > ניתוח משתל ירך מלאכותי במבוגר עם נקיעה מלידה

מטרת מחקר קליני זה הייתה להגדיר תכנון אלגוריתמי של שיטות טיפול כירורגי בבעיה מאתגרת זו שיש בה עיוות ניכר של האנטומיה הרגילה של המפרק. רוב השיטות לסיווג של היחסים האנטומיים בין ראש הירך לבין המרחשת (האצטבולום) מתבססות על צילומי רנטגן. שיטה זו מגדירה דירוג תפקודי של הרקמות הרכות (שרירים, גידים ורצועות) בנוסף לדירוג היחסים האנטומיים על פי צילומי טומוגרפיה ממוחשבת (CT). הכרת השיטה שימשה כמבחן להערכה עצמית של כירורגים אורתופדים בארצות הברית.
ביוגרפיה > ממאמריו ומחקריו > משתל פיקת ברך מלאכותית

משתל ברך מלאכותי הוא פתרון כירורגי לבעיות ארתריטיות של הברך. ניתוח זה יושם לראשונה במרכז לשתילת מפרקים בחיפה ונלמד שבמקרה של כשל שחיקתי המרכיב הבעייתי הוא הפיקה שעשויה מפוליאתילן קשיח. ניסיון החברה היצרנית בחו"ל לחזק את הפיקה עם בסיס מתכתי הרע עוד יותר את שחיקתה. המסקנה הייתה שצריך להגדיל את עובייה של הפיקה כדי לשפר את עמידותה ולשם כך תוכננו שינוי בקונפיגורציה של הפיקה ושינוי בהכנת החלק הגרמי של הפיקה הטבעית שאליה מחובר המשתל עם צמנט אקרילי. הפיקה החדשה נכנסה לשימוש בניתוחי החלפת ברך.
ביוגרפיה > ממאמריו ומחקריו > החלפת הברך במשתל מלאכותי

ניתוח החלפת הברך במשתל מלאכותי נכנס לשימוש לראשונה באנגליה אבל פותח במקור בארצות הברית בתחילת שנות השבעים של המאה ה-20. בשנת 1975 ביצע בהצלחה את החלפת הברך הראשונה בישראל. תוך תקופה קצרה הפך לניתוח מקובל במרבית המחלקות האורתופדיות בישראל, שנים רבות לפני שחדרה השיטה לאירופה.
ביוגרפיה > ממאמריו ומחקריו > משתל ירך מחומר מרוכב פחם-פחם

התכונות הנדרשות ממשתל שמחליף עצם או מפרק הן עמידות לאורך שנים רבות בעומס המחזורי הרב שמוטל עליו (עד כשבע פעמים משקל הגוף), להיות יציב מבחינה ביו-כימית, עמיד בפני שחיקה, ומתאים מבחינה ביולוגית כך שלא יעורר דחייה בגוף המושתל. הניסיון הקליני עם מגוון של מתכות ופולימרים לא ענה כהלכה לכל הדרישות הללו. מהיות הפחם רכיב בכל חומר אורגני ומהיותו קשיח ויציב מבחינות מכנית וכימית תוכנן בעזרת חברת רפאל ומדעני הפקולטה להנדסת מכונות של הטכניון משתל מרוכב מסיבי פחם ומטריצה של פחם. המרכז לשתילת מפרקים בחיפה היה אז בין חברות ספורות בעולם, שחקרו את האפשרות של מתן תכונות עמידות מחזורית מכנית בשלושה ממדים של דחיסה, כפיפה וגזירה בבניית משתל מפרק ירך. החיסרון של פחם-פחם הוא שלא ניתן היה לשפר במידה מספקת את עמידותו כנגד שחיקה.
ביוגרפיה > ממאמריו ומחקריו > הבעייתיות של ביו-חומרים בהשתלות מפרקים ודרכי פתרון חדשניות - פיתוח הפולימר 1-MP

חברת ממטק נוסדה על ידי חמישה מדענים - עליזה בוכמן, שמחה סיבוני, פרופ' דוד מנדס, רוב בריאנט וד"ר ריי פיין, ופיתחה ביו-חומר חדש שמכונה 1 -MP. זהו פולימר מצולב בשלמותו, שפותח בנאס"א בארצות הברית על ידי רוב בריאנט ובצורתו המקורית משמש למיסבים של מנועי סילון. המבנה המולקולארי שונה על מנת להתאימו לשימוש ביולוגי. מגמת הפיתוח הייתה לשדרג את כל אותם החומרים שמשמשים כיום כחלקים מפרקיים נעים במשתלי מפרק הירך, הברך והכתף עם חומר יותר עמיד לאורך זמן בתנאי הלחץ והשחיקה של מפרקים אלו באדם.
בשלוש שנות מחקר מעבדתי וניסויי חיה מוצלחים של 1-MP במסגרת חממה, הוכחו חוזקו שאינו נופל משל מתכת, עמידותו בפני שבר שטובה יותר משל קרמיקה, עמידותו בפני שחיקה שאיננה פחותה מזו של פוליאתילן מצולב, מקדם חיכוך מינימלי, פסיביות מבחינה כימית ועמידות תחת עומס מחזורי.
כיום מבוצעים ניסויים קליניים בשני מרכזים רפואיים - בניו זילנד ובישראל.
ביוגרפיה > ממאמריו ומחקריו > משתל ירך מלאכותי עם משטחים מפרקיים שכולם קרמיקה

מאז תחילת שנות השבעים של המאה ה-20 מוכר ניתוח החלפת מפרק הירך כמוצלח שבניתוחים המשקמים של האורתופדיה במבוגרים. אך אחוזי הכשל שהיו תחילה מועטים גברו משנה לשנה בעיקר בגלל שחיקה של החלקים המפרקים הנעים של המשתל. החיפוש אחרי חומרים ביוקומפטיבילים עם תכונות מכניות ועמידות בפני שחיקה התמקד בשיפור במטלורגיה ובתעשייה של פולימרים ויצר חומרים טובים ויעילים יותר. עם זאת ההתמדה של חברות צרפתיות, גרמניות ויפניות בתעשייה קרמית נתנה תשובה טובה עוד יותר. במרכז לשתילת מפרקים בחיפה הותחל השימוש במשתלים קרמים של חברת סרמטק בשנת 1997 וכך הוכפלה ההערכה של תוחלת תפקוד המשתל ל-20 עד 30 שנים.
ביוגרפיה > ממאמריו ומחקריו > קיבוע של משתל מפרק הירך עם שתלי עצם וצמנט אקרילי

השימוש בצמנט אקרילי היה חלק בלתי נפרד מהקיבוע בעצם של חלקי משתל הירך. במקרים שבהם נגרם הרס של רקמת העצם כמו אחרי תאונות קשות נדרשו שתלי עצם כדי לשקם את החלק החסר. כשהמרחשת נפגעה לא ניתן היה לקבע את כיפת המשתל מבלי לשחזר את מבנה המרחשת. מכיוון שהתהליך של התקשות צמנט אקרילי בזמן הכנתו הוא אקזותרמי ויוצר חום גבוה מקובל היה שהחום גורם לנמק של שכבת העצם שבאה במגע עם הצמנט. בסוף שנות השבעים של המאה ה-20, בוצעה סדרת מחקר בחיות מעבדה במרכז לשתילת מפרקים בחיפה, ובה הוכח ששתלי עצם אינם מאבדים את חיוניותם גם לאחר מגע אינטימי עם צמנט. כך נסללה הדרך לשימוש שגרתי של שתלי עצם כהכנה לקיבוע של חלקי משתל עם צמנט.
ביוגרפיה > ממאמריו ומחקריו > שימוש בחנקן נוזלי להקפאה של גידול (GCT) בעצם השוקה

הטיפול בוצע לראשונה ב-1976 בשתי חולות לפי שיטתו (1969) של MARCOVE, אורתופד אונקולוג מבית החולים Special Surgery בניו-יורק. Marcove RC, Miller TR. Surg Clin North Am. 1969 Apr;49(2):421-30.